आशुतोष शर्मा (क्रिकेट खिलाड़ी)

आशुतोष शर्मा (जन्म 15 सितंबर 1998) एक भारतीय क्रिकेट खिलाड़ी हैं, जो दाहिने हाथ के मध्य-क्रम के बल्लेबाज़ के रूप में खेलते हैं। वो वर्तमान में रेलवे क्रिकेट टीम से घरेलू क्रिकेट खेलते हैं। उन्होंने मध्य प्रदेश क्रिकेट टीम के लिए भी खेला है और आईपीएल में पंजाब किंग्स तथा दिल्ली कैपिटल्स का हिस्सा रह चुके हैं। अक्टूबर 2023 में उन्होंने सिर्फ 11 गेंदों में अर्धशतक बनाकर युवराज सिंह का भारतीय टी20 में सबसे तेज़ अर्धशतक का रिकॉर्ड तोड़ा।

 क्रिकेट जीवन 
 घरेलू क्रिकेट 
आशुतोष ने टी20 में पदार्पण 12 जनवरी 2018 को मध्य प्रदेश क्रिकेट टीम के लिए  2017–18 जोनल टी20 लीग से किया। उन्होंने 16 अक्टूबर 2019 को विजय हजारे ट्रॉफी में प्रथम श्रेणी क्रिकेट में पदार्पण किया।

 आईपीएल 
उन्हें सन् 2024 में पंजाब किंग्स ने ₹20 लाख में खरीदा। उन्होंने 4 अप्रैल 2024 को गुजरात टाइटंस के विरुद्ध अपना आईपीएल में खेलना आरम्भ किया, जिसमें उन्होंने 17 गेंदों में 31 रन बनाए।

सन् 2025 में दिल्ली कैपिटल्स ने उन्हें ₹3.80 करोड़ में खरीदा। उन्होंने लखनऊ सुपर जायंट्स के विरुद्ध नाबाद 66 रन की मैच जीताने वाली पारी खेली।

 इंग्लैंड क्लब क्रिकेट 
आईपीएल 2025 के बाद, आशुतोष शर्मा ने इंग्लैंड में क्लब क्रिकेट में भाग लिया। जून 2025 में, उन्होंने विगन क्रिकेट क्लब की ओर से लिवरपूल एंड डिस्ट्रिक्ट क्रिकेट प्रतियोगिता में फॉर्मबी क्रिकेट क्लब के विरुद्ध खेलते हुए 70 गेंदों में शतक बनाया। पारी के दौरान उन्होंने 8 चौके और 6 छक्के लगाए। वो मध्यक्रम में बल्लेबाज़ी करने उतरे थे, जब टीम का स्कोर 17/3 था। उन्होंने एक अन्य बल्लेबाज़ के साथ 153 रनों की साझेदारी की और टीम को स्थिरता प्रदान की।

सन्दर्भ

बाहरी कड़ियाँ


श्रेणी:1998 में जन्मे लोग
श्रेणी:भारतीय क्रिकेट खिलाड़ी
श्रेणी:मध्य प्रदेश के क्रिकेट खिलाड़ी
श्रेणी:रेलवे क्रिकेट खिलाड़ी
श्रेणी:पंजाब किंग्स खिलाड़ी
श्रेणी:दिल्ली कैपिटल्स खिलाड़ी
श्रेणी:रतलाम के लोग
श्रेणी:21वीं सदी के भारतीय खिलाड़ी